APROBACIÓN DEFINITIVA DA MODIFICACIÓN DE ORDENANZA FISCAL REGULADORA TAXA POR LICENZA APERTURA ESTABLECEMENTOS OU REALIZACIÓN ACTIVIDADES ADMINISTRATIVAS DE CONTROL
ADMINISTRACIÓN LOCAL — Municipal — Redondela (Ordenanzas e Regulamentos, 11/05/2021)

Aprobación definitiva da modificación da ordenanza fiscal reguladora da taxa por licenza de apertura de establecementos ou realización das actividades administrativas de control nos supostos nos que a esixencia de licenza fora substituída pola presentación de declaración responsable ou comunicación previa. O Pleno do Concello, en sesión ordinaria celebrada o día 25/02/2021, aprobou provisionalmente a modificación referida da ordenanza fiscal. Dado que en no período de exposición pública de trinta días hábiles non houbo ningunha reclamación contra dito expediente, e cumprindo o disposto no artigo 17 do Real Decreto Lexislativo 2/2004 do 5 de marzo, o expediente inicialmente aprobado considérase definitivamente aprobado sen necesidade de novo acordo plenario e procédese á publicación íntegra da modificación da ordenanza que quedará redactada do seguinte xeito: No uso das facultades concedidas polos artigos 133.2 e 142 da Constitución e polo artigo 106 da lei 7/1985, do 2 de abril, reguladora das bases de réxime local, e de conformidade co disposto nos artigos 15 ao 19 do Texto refundido da lei reguladora das facendas locais, aprobado por Real decreto lexislativo 2/2004, do 5 de marzo, o Concello de Redondela establece a taxa por outorgamento das licenzas de apertura de establecementos ou realización das actividades administrativas de control nos supostos nos que a esixencia de licenza fora substituída pola presentación de declaración responsable ou comunicación previa, a que se refire o artigo 20.4. i), que se rexerá pola presente ordenanza fiscal, cuxas normas atenden ao previsto no artigo 57 da citada norma.1. Constitúe o feito impoñible da presenta Taxa o desenvolvemento da actividade administrativa e/ou técnica de comprobación, verificación e control, ca finalidade de examinar si o establecemento a través do que se exerce unha actividade cumpre cas esixencias previstas na normativa vixente (urbanística, medioambiental ou calquera outras esixidas polas normas de instalación, de apertura, ocupación ou funcionamento). Así mesmo, terá a consideración de feito impoñible da presente Taxa as modificacións no establecemento ou no exercicio da actividade inicial.2. Estarán suxeitos a esta taxa todos os supostos nos que resulte obrigatoria a solicitude e obtención de licenza, ou no seu caso, a realización da actividade de verificación ou control posterior do cumprimento dos requisitos establecidos na lexislación sectorial cando se trate de actividades suxeitas a declaración responsable ou comunicación previa e, entre outros, os seguintes: a) A instalación por vez primeira do establecemento para dar comezo as súas actividades. b) A variación ou ampliación da actividade desenrolada no establecemento, aínda que continúe o mesmo titular. c) A ampliación do establecemento e calquera alteración que se leve a cabo neste e que afecte ás condicións sinaladas no número 1 deste artigo, esixindo nova verificación das mesmas. d) As transmisións intervivos que non sexan de pais a fillos e entre cónxuxes.3. Aos efectos da presente Ordenanza se entende por establecemento calquera infraestrutura, edificación, instalación ou recinto cuberto ou ao aire libre, estea ou non aberto ao público, ou como complemento ou accesorio doutro establecemento ou actividade principal, destinado habitual ou temporalmente ao exercicio de actividades industriais, comerciais, profesionais, de servizos, espectáculos públicos ou actividades recreativas por conta propia. Son suxeitos pasivos contribuíntes as persoas físicas e xurídicas e as entidades a que se refire o artigo 35.4 da Lei Xeral Tributaria titulares ou responsables da actividade e/ou instalación que se pretende exercer e que fundamente a actividade de comprobación, verificación ou control exercida pola Administración municipal como consecuencia do outorgamento dunha licenza, da presentación dunha declaración responsable ou dunha comunicación previa.1. Devindícase a taxa e nace a obrigación de contribuír, cando se inicie a actividade municipal que constitúe o feito impoñible. A estes efectos, entenderase iniciada dita actividade na data de presentación da oportuna solicitude da licenza de apertura, da presentación dunha declaración responsable ou dunha comunicación previa, si o suxeito pasivo formulase expresamente esta.2. Cando a apertura tivera lugar sen obter a oportuna licenza, sen presentar a declaración ou comunicación a taxa devindícase cando se inicie efectivamente a actividade municipal conducente a determinar si o establecemento reúne ou non as condicións esixibles, con independencia da iniciación de expediente sancionador por infracción tributaria.3. A obriga de contribuír non se verá afectada en modo algún pola renuncia ou desistimento do interesado.1.- A cota tributaria das licenzas de actividades e instalacións, e das actividades de control derivadas de declaración responsable ou comunicación previa, determinarase como suma da cota calculada en función da superficie total do establecemento máis a cota resultante en función da potencia nominal solicitada expresada en KW, segundo os cadros que se establecen nos apartados 1.1 e 1.2 que seguen.1.1.- Superficie do establecemento: ata 50 m2 180 de 51 m2 a 150 m2 284 de 151 m2 a 250 m2 388 de 251 m2 a 500 m2 643 de 501 m2 a 1.000 m 1.138 de 1.001 m2 a 2.000 m2 2.068 de 2.001 m2 a 5.000 m2 4.379 de máis de 5.000 m2 6.631 1.2.- Potencia nominal. Entenderase por potencia nominal computable para os efectos desta taxa, tanto a potencia motriz aplicada directamente ao proceso produtivo como á potencia eléctrica das instalacións, máquinas e aparatos que tamén interveñan no dito proceso. Exclúese a potencia utilizada en iluminación, así como a empregada para servizos xerais do local que non teñan incidencia no proceso produtivo. Potencia nominal: Sen potencia ningunha 0 € ata 10 KW 183 de 11 KW a 20 KW 236 de 21 KW a 30 KW 286 de 31 KW a 50 KW 377 de 51 KW a 100 KW 550 de máis de 100 KW, por cada KW 5,5 2.- Cando se trate de ampliación de superficie e/ou ampliación de potencia para dedicar a unha actividade que xa conta con autorización, a cota tributaria determinarase en función da superficie e/ou potencia ampliada que correspondan das sinaladas nos apartados precedentes.3.- Cambios de titularidade: 60,00 €. 4.- Furanchos (por cada tempada de apertura): 45 €/quincena de apertura. No suposto de que o período de apertura real fora inferior ao solicitado procederase á devolución do importe correspondente en función do número de quincenas en que efectivamente permanecerá aberto.5.- Cando se trate dunha autorización para actividades de tempada, a cota tributaria será proporcional á fracción do ano natural na que se pretenda realizar a actividade, supoñendo que a cota que resulta das tarifas anteriores permite o exercicio continuado durante un ano. Se a actividade se realizase por tempada pero con continuidade para varios exercicios, devindicarase a cota total que resulte das mencionadas tarifas.6.- Pola emisión, a instancia de parte, do informe de que a actividade se exerce de conformidade: 30,00 €. Non se concederá exención nin bonificación algunha na exacción da taxa.1. A taxa esixirase en réxime de autoliquidación, acreditando o ingreso correspondente no momento de presentar a correspondente solicitude de licenza ou declaración responsable ou comunicación previa.2. Cando se proceda á apertura do establecemento sen abonar a taxa a débeda tributaria será liquidada pola Administración.3. Unha vez adoptada a resolución que proceda e,/ou realizadas pola Administración as comprobacións oportunas, practicarase a liquidación definitiva que se lle notificará ao interesado reclamando ou devolvendo a cantidade que proceda. No relativo ás infraccións tributarias, ás súas cualificacións, así como ás sancións que correspondan, aplicarase a Ordenanza fiscal xeral, a Lei 58/2003 xeral tributaria e a restante normativa de aplicación. Esta ordenanza fiscal entrará en vigor o día da súa publicación no Boletín oficial da provincia de Pontevedra, e comezará a aplicarse a partir do día seguinte a súa publicación, permanecendo en vigor ate a súa modificación ou derrogación expresa. Contra a aprobación definitiva desta ordenanza fiscal únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación da Ordenanza no Boletín Oficial da Provincia. DOCUMENTO DATADO E ASINADO DIXITALMENTE NA MARXE.